আফগান সশস্ত্র বাহিনী
ইসলামি আমিরাতের সশস্ত্র বাহিনী (পশতু: د اسلامي امارت وسله وال ځواکونه ) বা আফগান সশস্ত্র বাহিনী হল আফগানিস্তানের সামরিক বাহিনী, যা ১৯৯৬ থেকে ২০০১ এবং ২০২১ সালের আগস্ট থেকে তালেবান সরকার শাসিত আফগানিস্তানের প্রতিরক্ষায় সক্রিয় আছে। ১৯৯৬ সালে আফগান গৃহযুদ্ধের সমাপ্তির পর তালেবান আফগানিস্তান দখল নেওয়ার পর ১৯৯৭ সালে আমিরাতি সশস্ত্র বাহিনীর প্রথম পুনরাবৃত্তি তৈরি করে। ২০০১ সালে আফগানিস্তানে মার্কিন যুক্তরাষ্ট্রের আক্রমণের পর প্রথম তালেবান সরকারের পতন হলে ২০০১ সালে সশস্ত্র বাহিনীর প্রথম পুনরাবৃত্তি বিলুপ্ত হয়ে যায়। অবশেষে ২০২১ সালে আফগানিস্তানে যুদ্ধে তালেবান বিজয় হলে সে বছরের ১৫ আগস্ট কাবুল পুনরুদ্ধার করে মার্কিন-সমর্থিত আফগান সরকারকে হটিয়ে আফগান ন্যাশনাল আর্মির পতনের পর এটি পুনঃপ্রতিষ্ঠিত করে।